Diari Oficial de la Generalitat Valenciana


Sumari del DOGV 5652, del 03-12-2007 (2007/14461)

RESOLUCIÓ de 29 de novembre de 2007, de la Direcció General d'Administració Autonòmica, per la qual s'adjudiquen destinacions als participants en el Concurs de Mèrits número 43/2007, per a la provisió de llocs de treball de naturalesa funcionarial, sector administració especial, grup C, agent mediambiental, caps de zona i comarca..
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5652

Data del DOGV
:   03-12-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/14280


Data del document
:   29-11-2007

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * administració regional
    * vigilància del medi ambient
    * ecologia
    * personal de serveis
    * concurs administratiu

RESOLUCIÓ de 29 de novembre de 2007, de la Direcció General d'Administració Autonòmica, per la qual s'adjudiquen destinacions als participants en el Concurs de Mèrits número 43/2007, per a la provisió de llocs de treball de naturalesa funcionarial, sector administració especial, grup C, agent mediambiental, caps de zona i comarca.. [2007/14181]
Per Resolució de 15 de juny de 2007, de la Direcció General d'Administració Autonòmica, publicada en el DOCV número 5539, de 21 de juny de 2007, es va convocar Concurs de Mèrits número 43/2007, per a la provisió de llocs de treball de naturalesa funcionarial, sector administració especial, grup C, caps de zona i comarca, amb el requisit d'agent mediambiental, de la conselleria de Medi Ambient, Aigua, Urbanisme i Habitatge.
Finalitzada l'avaluació dels mèrits dels concursants i la resta de tràmits d'execució de la Convocatòria, la Comissió de Valoració va formular, en data 16 de novembre de 2007, proposta definitiva d'adjudicació.
Per tant, i en exercici de les competències atribuïdes per l'article 13 del Decret 122/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Justícia i Administracions Públiques, resolc:
Primer
Fer públiques les puntuacions obtingudes pels participants en el Concurs de Mèrits número 37/2007 i adjudicar amb destinació definitiva els llocs de treball relacionats en l'annex de la present Resolució.
Segon
Es declara desert el lloc de treball que no ha resultat adjudicat en el present Concurs.
Tercer. Cessaments i preses de possessió
Cessaments
El personal que ocupa lloc de treball i ha obtingut destinació en el present Concurs, cessarà d'ofici el dia 9 de desembre de 2007.
Igualment, cessarà d'ofici el 9 de desembre de 2007, el personal que estiga ocupant un lloc de treball adjudicat en aquesta Convocatòria.
Preses de possessió
L'acte de presa de possessió a què queden convocats els adjudicataris, tindrà lloc el dia 10 de desembre de 2007, a les 10,00 hores, segons la província en què hagen obtingut destinació, a les seus següents:
a) Direcció Territorial de la conselleria de Medi Ambient, Aigua, Urbanisme i Habitatge a Alacant, carrer Churruca, 29 (CP 03433).
b) Direcció Territorial de la conselleria de Medi Ambient, Aigua, Urbanisme i Habitatge a Castelló, av. Germans Bou, 47 (CP 12130).
c) Direcció Territorial de la conselleria de Medi Ambient, Aigua, Urbanisme i Habitatge a València, carrer Gregorio Gea, 27 (CP 46559)
Els efectes administratius i econòmics seran de dia de la presa de possessió.
Quart. Recursos
La present Resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes a comptar de l'endemà al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar del següent al de la publicació de la present Resolució.
València, 29 de novembre de 2007.- El director general d'Administració Autonòmica: Pedro Javier García Ribot.